Príloha č. 2 k notifikácii o zmene, ev. č.: 2015/01092-Z1B


Písomná informácia pre používateľku

MACMIROR COMPLEX 500
500 mg/200 000 IU vaginálne guľôčky

nifuratel/nystatín


Pozorne si prečítajte celú písomnú informáciu predtým, ako začnete používať tento liek, pretože obsahuje pre vás dôležité informácie.
· Túto písomnú informáciu si uschovajte. Možno bude potrebné, aby ste si ju znovu prečítali.
· Ak máte akékoľvek ďalšie otázky, obráťte sa na svojho lekára alebo lekárnika.
-	Tento liek bol predpísaný iba vám. Nedávajte ho nikomu inému. Môže mu uškodiť, dokonca aj vtedy, ak má rovnaké prejavy ochorenia ako vy.
-	Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.

V tejto písomnej informácii sa dozviete:
1.	Čo je MACMIROR COMPLEX 500 a na čo sa používa
2.	Čo potrebujete vedieť predtým, ako použijete MACMIROR COMPLEX 500
3.	Ako používať MACMIROR COMPLEX 500
4.	Možné vedľajšie účinky
5.	Ako uchovávať MACMIROR COMPLEX 500
6.	Obsah balenia a ďalšie informácie


1.	Čo je MACMIROR COMPLEX 500 a na čo sa používa

MACMIROR COMPLEX 500 sú vaginálne guľôčky (vkladajú sa do pošvy), ktoré obsahujú dve liečivá: nifuratel a nystatín. Patrí do skupiny liekov proti infekciám.

Používa sa na kombinovanú liečbu infekcií pošvy a okolia spôsobených kvasinkami (typu Candida), trichomonádami a baktériami. 

Ako MACMIROR COMPLEX 500 účinkuje
Liečivo nifuratel účinkuje proti baktériám, prvokom (Trichomonas vaginalis), hubám alebo kvasinkám. Liečivo nystatín účinkuje proti hubám, obzvlášť kvasinkám typu Candida.
Kombinácia týchto liečiv má výrazné protizápalové účinky pri zmiešaných infekciách spôsobených uvedenými mikroorganizmami a zároveň predchádza hubovým ochoreniam (mykózy), ktoré zvyčajne nastupujú po špecifickej liečbe voči trichomonádam.
Takáto liečba odstraňuje mikroorganizmy zodpovedné za infekciu (kvasinky, trichomonády, baktérie), obnovuje normálne pomery v pošve a predchádza opakovaniu zápalov, ktoré obvykle nasledujú po zdanlivom uzdravení z prvotnej infekcie.


2.	Čo potrebujete vedieť predtým, ako použijete MACMIROR COMPLEX 500

Nepoužívajte MACMIROR COMPLEX 500
-	ak ste alergická na nifuratel, nystatín alebo na ktorúkoľvek z ďalších zložiek tohto lieku (uvedených v časti 6).
· Tento liek sa nemá používať počas prvého trimestra tehotenstva.

Upozornenia a opatrenia
Predtým, ako začnete používať MACMIROR COMPLEX 500, obráťte sa na svojho lekára alebo lekárnika.
· Pri dlhodobom používaní sa môže objaviť alergická reakcia – vtedy sa musí liečba ukončiť.
· Počas liečby sa vyhnite sexuálnemu styku.

Iné lieky a MACMIROR COMPLEX 500
Ak teraz (po)užívate alebo ste v poslednom čase (po)užívali či práve budete (po)užívať ďalšie lieky, povedzte to svojmu lekárovi alebo lekárnikovi.
Tento liek pôsobí iba v mieste aplikácie. Doteraz sa nezistilo, či MACMIROR COMPLEX 500 ovplyvňuje účinok iných liekov a naopak.

Tehotenstvo, dojčenie a plodnosť
Ak ste tehotná alebo dojčíte, ak si myslíte, že ste tehotná alebo ak plánujete otehotnieť, poraďte sa so svojím lekárom alebo lekárnikom predtým, ako začnete používať tento liek.
Liek sa nemá používať počas prvého trimestra tehotenstva. Počas dojčenia sa môže používať.

Vedenie vozidiel a obsluha strojov
Nezaznamenali sa žiadne negatívne vplyvy na schopnosť viesť vozidlá a obsluhovať stroje.

MACMIROR COMPLEX  500 obsahuje sodnú soľ etylparabénu (E 215) a sodnú soľ propylparabénu (E 217).
Môžu vyvolať alergické reakcie (možno oneskorené).


3.	Ako používať MACMIROR COMPLEX 500

Vždy používajte tento liek presne tak, ako vám povedal váš lekár. Ak si nie ste niečím istá, overte si to u svojho lekára alebo lekárnika.

Ak lekár neurčí inak, odporúčaná dávka je 1 vaginálna guľôčka denne. 
Na dosiahnutie čo najlepšieho liečebného účinku treba guľôčku zaviesť čo najhlbšie do pošvy.

Ak  použijete viac MACMIROR COMPLEX 500, ako máte
Predávkovanie je vzhľadom na spôsob použitia veľmi nepravdepodobné.

Ak zabudnete použiť MACMIROR COMPLEX 500
Nepoužívajte dvojnásobnú dávku, aby ste nahradili vynechanú dávku.

Ak máte akékoľvek ďalšie otázky týkajúce sa použitia tohto lieku, opýtajte sa svojho lekára alebo lekárnika.


4.	Možné vedľajšie účinky

Tak ako všetky lieky, aj tento liek môže spôsobovať vedľajšie účinky, hoci sa neprejavia u každého.

Liek sa obyčajne veľmi dobre znáša. V ojedinelých prípadoch sa zaznamenalo lokálne podráždenie kože v mieste aplikácie. 

Hlásenie vedľajších účinkov
Ak sa u vás vyskytne akýkoľvek vedľajší účinok, obráťte sa na svojholekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo prostredníctvom národného systému hlásenia uvedeného v Prílohe V. Hlásením vedľajších účinkov môžete prispieť k získaniu ďalších informácií o bezpečnosti tohto lieku.


5.	Ako uchovávať MACMIROR COMPLEX 500

Tento liek uchovávajte mimo dohľadu a dosahu detí.

[bookmark: _GoBack]Nepoužívajte tento liek po dátume exspirácie,  ktorý je uvedený na škatuľke po EXP. Dátum exspirácie sa vzťahuje na posledný deň v danom mesiaci.

Uchovávajte pri teplote 15 – 25 °C.

Nelikvidujte lieky odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.


6.	Obsah balenia a ďalšie informácie

Čo MACMIROR COMPLEX 500 obsahuje
-	Liečivá sú nifuratel a nystatín. 1 vaginálna guľôčka obsahuje 500 mg nifuratelu a 200 000 IU nystatínu.
-	Ďalšie zložky sú dimetikón AK 1 000, želatína, glycerol, sodná soľ etylparabénu (E 215), sodná soľ propylparabénu (E 217), oxid titaničitý (E 171), žltý oxid železitý (E 172).

Ako vyzerá MACMIROR COMPLEX 500 a obsah balenia
Svetlohnedé oválne mäkké vaginálne guľôčky obsahujúce svetložltú olejovitú suspenziu v ALU/PVC/PVDC blistri.
Obsah balenia: 8 alebo 12 vaginálnych guľôčok.
Na trh nemusia byť uvedené všetky veľkosti balenia.

Držiteľ rozhodnutia o registrácii
POLICHEM S.A.
50 Val Fleuri 
L-1526 Luxemburg
Luxembursko

Výrobcovia
Doppel Farmaceutici S.r.l.
Via Volturno 48 – Quinto de Stampi
20089 Rozzano
Taliansko

Doppel Farmaceutici S.r.l.
Via Martiri delle Foibe 1
29016 Cortemaggiore
Taliansko

Táto písomná informácia bola naposledy aktualizovaná v septembri 2015.

